ઓસ્કર પોતે પણ એ જાણતો ન હતો, કે ૧૯૪૩ના ઉનાળામાં, આખાયે પોલેન્ડમાં કેદીઓનું ગેરકાયદેસર ભરણપોષણ કરનારા કેટલાક હિંમતવાન માણસોમાં એક એ પણ હતો! તે એ પણ જાણતો ન હતો, કે એસએસની નીતિ પ્રમાણે મોતની મોટી-મોટી ફેક્ટરીઓ અને કાંટાળા તારથી ઘેરાયેલી વેઠિયા મજૂરોની ઝૂંપડપટ્ટીઓમાં રહેતા એક-એક રહેવાસીઓ પર ભૂખનો જે દુષ્ટ છાયો ફેલાઈ ગયો હતો, એ છાયાએ લિપોવા સ્ટ્રીટમાં હજુ સુધી દેખા દીધી ન હતી! એ બાબત બહુ જોખમી હતી અને સ્પષ્ટ રીતે બધાને દેખાઈ પણ આવતી હતી! એ ઉનાળે એવા કેટલાક બનાવો બની ગયા જેણે શિન્ડલર વિશે ફેલાયેલી દંતકથાઓને બહુ પ્રચલિત કરી દીધી હતી. પ્લાઝોવના ઘણા કેદીઓમાં અને એમેલિયાની આખીયે છાવણીમાં, ઓસ્કર સર્વે કેદીઓનો આશ્રયદાતા હોવાની લગભગ ધાર્મિક કહી શકાય એવી માન્યતા ફેલાઈ ચૂકી હતી!